Kampung Perpindahan Berakas

Kampung Perpindahan Berakas ialah sebuah kampung dan kawasan kejiranan di Bandar Seri Begawan, ibu negara Brunei. Ia merangkumi Kampung Jaya Bakti dan Kampung Jaya Setia yang juga merupakan antara kampung-kampung di bawah Mukim Berakas 'A' di Daerah Brunei-Muara. Kampung Perpindahan Berakas ditubuhkan pada tahun 1954 sebagai salah sebuah kawasan perumahan di bawah skim perpindahan ke darat bagi penduduk Kampong Ayer.

Infrastruktur 
Kampung Perpindahan Berakas mempunyai sebuah sekolah rendah kerajaan iaitu Sekolah Rendah Amar Pahlawan. Sekolah ini mula dibina pada tahun 1961 dan dibuka pada tahun berikutnya dengan kemasukan seramai 50 orang murid.

Terdapat juga sebuah sekolah ugama iaitu Sekolah Ugama Pengiran Anak Puteri Hafizah Sururul Bolkiah. Ianya mula dibina pada tahun 1987 dan dibuka pada tahun berikutnya. Sekolah ini diberi nama sempena salah seorang puteri Sultan Hassanal Bolkiah.

Kampung Perpindahan Berakas juga mempunyai sebuah masjid iaitu Masjid Sufri Bolkiah. Ia mula dibina pada tahun 1994 dan siap dalam dua tahun. Masjid ini dapat menampung kira-kira 2,000 jemaah. Ia diberi nama sempena Pengiran Muda Sufri Bolkiah iaitu salah seorang adinda Sultan Hassanal Bolkiah.

Lihat juga 
 Kampung Burong Pingai Berakas

Rujukan

Pautan luar 
 Laman Blogger Sekolah Rendah Amar Pahlawan
 Laman Blogger Sekolah Ugama PAP Hafizah Sururul Bolkiah

Perpindahan Berakas
Kawasan perumahan awam di Brunei